Libol (Oryctolagus cuniculus)

Libol (Oryctolagus cuniculus) okon Europaf libol tir tana katca ke Oryctolagus oxi vey Leporidae yasa ke LAGOMORPHA veem.

Gan Linnaeus bak 1758 taneon zo pimtayar.

 Pimtara 
Europaf libol tir vey Europa is taltefa Afrika. Ko Australia is Newzelanda is Tcilea zo kobureyer. Batugale koe Europa nelkon blir.

Bat vibas dunol dem vaf is pibaf im va anameda kum bixesid koe fenkunaf patectoy dem rodafa is idulafa lidawicka koe azeka ledam briaxo karolackar. Poke aala moe beripafa ik pistafa datca ik koe dubuxo ik baspexo is poke golebafa nuda koe gerd is matela is cane widavapa vaon trasit.
Afizon zavzar palsewes koe levesidaf tawaz aze anton moni siel az miel va welma ticlanir.

Tir nazbukapaf : mali toleaksat kali pereaksat walikrackar, isen libolya arti barsankafa ocagera kalion sonazbar. Oc sotid jontik ise imiskon is wiiskon koblid. Koe dambaf aptaf tawaz dem kolanixo riyuyuno is kotawayano gan libolya zo gaad.

Europaf libol gizavzar sagaf gu vreda ise kaik 6000 metre rion illanir.

 Vexala dem apteem 
Sedme Mammal Species of the World (siatos ke 2005), bata katca vas 6 apta ruldar :
 Libol (Oryctolagus cuniculus cuniculus) (Linnaeus, 1758)
 Libol (Oryctolagus cuniculus algirus) (Loche, 1858)
 Libol (Oryctolagus cuniculus brachyotus) (Trouessart, 1917)
 Libol (Oryctolagus cuniculus cnossius) (Bate, 1906)
 Libol (Oryctolagus cuniculus habetensis) (Cabrera, 1923)
 Libol (Oryctolagus cuniculus huxleyi) (Haeckel, 1874)

 Pulasa vuestexa is xantaza 
 (en) vuest- : Mammal Species of the World (v- 3, 2005) : Oryctolagus cuniculus (Linnaeus, 1758)
 (en) vuest- : CITES : Oryctolagus cuniculus
 (en) vuest- : UICN : katca Oryctolagus cuniculus (Linnaeus, 1758)
 (en, fr) vuest- : ITIS : Oryctolagus cuniculus (Linnaeus, 1758)
 (en) vuest- : Tree of Life Web Project : Oryctolagus cuniculus
 (en) vuest- : Catalogue of Life : Oryctolagus cuniculus (Linnaeus, 1758)
 (en) vuest- : Paleobiology Database : Oryctolagus cuniculus (Linnaeus, 1758)
 (en) vuest- : Animal Diversity Web : Oryctolagus cuniculus
 (en) vuest- : NCBI : Oryctolagus cuniculus
 Ara vuestexa 
 Libol (Oryctolagus cuniculus) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Libol (Oryctolagus cuniculus)
Libol (Oryctolagus cuniculus)
Libol (Oryctolagus cuniculus)